CELEX: 62016CN0438
Language: da
Date: 2016-08-04 00:00:00
Title: Sag C-438/16 P: Appel iværksat den 4. august 2016 af Europa-Kommissionen til prøvelse af dom afsagt af Retten (Ottende Afdeling) den 26. maj 2016 i de forenede sager T-479/11 og T-157/12

24.10.2016   
            
            
               DA
            
            
               Den Europæiske Unions Tidende
            
            
               C 392/12
            
         Appel iværksat den 4. august 2016 af Europa-Kommissionen til prøvelse af dom afsagt af Retten (Ottende Afdeling) den 26. maj 2016 i de forenede sager T-479/11 og T-157/12
   (Sag C-438/16 P)
   (2016/C 392/15)
   Processprog: fransk
   
      Parter
   
   
      Appellant: Europa-Kommissionen (ved B. Stromsky og D. Grespan, som befuldmægtigede)
   
      De andre parter i appelsagen: Den Franske Republik og IFP Énergies nouvelles
   
      Appellanten har nedlagt følgende påstande
   
   
               —
            
            
               Den Europæiske Unions Rets dom af 26. maj 2015 i de forenede sager T-479/11 og T-157/12, Den Franske Republik og IFP Énergies nouvelles mod Europa-Kommissionen, ophæves.
            
         
               —
            
            
               Sagen hjemvises til Retten til fornyet behandling, og afgørelsen om sagens omkostninger udsættes.
            
         
      Anbringender og væsentligste argumenter
   
   Kommissionen har fremsat tre anbringender til støtte for appellen, som alle angår tilsidesættelsen af artikel 107, stk. 1, TEUF og nærmere bestemt retlige fejl med hensyn til måden, hvorpå det påvises, at en virksomhed som følge af sin status gives en fordel i form af en ubegrænset implicit garanti.
   Med det første anbringende har Kommissionen anført, at Retten foretog en forkert fortolkning vedrørende begrebet støtteordning, idet den ikke tog i betragtning, om foranstaltningen var egnet til at give en fordel, hvilket medfører, at der foreligger en retlig fejl med hensyn til karakteren af det bevis, som Kommissionen skal føre med henblik på at godtgøre tilstedeværelsen af en fordel for en virksomhed som følge af dennes status som EPIC.
   Det andet anbringende vedrører en retlig fejl begået af Retten med hensyn til rækkevidden af den simple formodning for tilstedeværelsen af en fordel i form af en ubegrænset implicit garanti og måden, hvorpå den afkræftes.
   Det tredje anbringende vedrører en retlig fejl begået af Retten med hensyn til anvendelsesområdet for formodningen for, at der gives en fordel som følge af en ubegrænset garanti: Denne formodning skal logisk set også finde anvendelse på de forhold, som den virksomhed, til hvilken garantien blev givet, har med sine leverandører og kunder.